Aalborg Stiftstidende, 1845-01-02
Aalborg, den 2den Januar. Ved Borgerrepræsentantvalget idag gjenvalgtes de tvende fratraadte Repræsentanter, DHerrer Kjøbmændene P. T. Berg og N. Sødring og valgtes i tredie Valg Hr. Kjøbmand Caspar Valeur med 36 Stemmer. Til det sidste Valg concurrerede Hr. Kjøbmand O. Chr. Green, der allerede som Skolecommissionsmedlem har viist sig som dygtig og intelligent Medarbeider i Communefaget, med 34 Stemmer. Den tredie aftraadte Borgerrepræsentant, Hr. Kjøbmand J. M. Cohen, der i sin Gaarige Functionstid har været et af Repræsentantskabets dygtigste Medlemmer, men ved længere Tids svageligt Helbred var afholdt fra at kunne vise hyppig Deeltagelse i Møderne, havde af denne Grund ønsket ikke at komme paa nyt Valg. - Hvert Valg indlededes af Valgdirigenten med den bemærkning, at der foretoges Valg i denne eller hiin aftraadte Repræsentants Sted, en bemærkning, som baade er urigtig og vildledende, det Første da hvert enkelt Valg ikke skeer i nogen bestemt aftrædende Repræsentants Sted, men alle Valg kun foregaae til at supplere det ledigtblevne Antal af Pladse, og vildledende, da ved saadan Tilkjendegivelse - især her, hvor man sædvanlig undlader at foretage offentlige Prøvevalg - Valgfrihedsbegreberne let tages tilfange. Uden at ville sige, at den brugte Form netop ved de stedfundne Valg har havt en saadan Jndvirkning, forundrer det os dog, da Formen ved en Valghandling netop er det, Valg-Committeen har at vaage over, at ingen af dennes øvrige Medlemmer, der, saavidt af os iagtaget, heller ikke fandt den omhandlede bemærkning i sin Orden, gjorde Erindring herimod, hvilket utvivlsomt maatte paaligge dem. En urigtig Form ved Valgindkaldelsen her, som rigtignok saa vidt vides, stedse, men derfor ikke med større Rigtighed, er bleven anvendt, ansee vi det ogsaa at være, at det altid i de vedkommende Bekjendtgjørelser herom hedder, at de Fratrædende kunne vælges paany; thi Enhver veed, at de kunne vælges, og bemærkningen herom – som vi heller aldrig have seet anført paa andre Steder – synes let i særlig Grad Noget, hvormed en Valgcommittee som saadan ikke maa befatte sig) at henlede Opmærksomheden paa de Fratrædendes Gjenvalg. Ved Valghandlingerne her foregaaer ogsaa den Uskik, at de Stemmende ikke træde hen for Valg bordet og afgive Stemme, men som oftest udsende den fra Hjørner og Klynger i Salen: Noget, der altid indirecte kan faae en Jndflydelse paa Valghandlingen og i alt Fald ikke harmonerer tilfulde med dennes Værdighed. – Valget idag var, som sædvanligt, i Forhold til Byens Vælgeres Antal, kun sparsomt besøgt, hvilket vi væsentlig tilskrive dets Berammelse til Aarets anden Dag, der hertil neppe egner sig og heller ikke vides paa de fleste øvrige Steder hertil at blive benyttet. Vi have tidligere fremsat denne bemærkning, som vi ogsaa have hørt tiltræde af Mange, men som vel ikke maa have fundet Valgcommitteens bifald. Hvad der netop taler for at foretage Valgene paa den anden Dag i Aaret – og saa tidligt efter Nytaarsdagens Nat – indsee vi ikke da det kun er befalet, at Valget skal skee paa en af Aarets første Dage. Det glatte Føre paa Gaderne har desvære i de sidste Dage foranlediget flere ulykkelige Fald og Beenbrud. Saare ønskeligt vilde det være, om alle Huuseiere vilde have den ubetydelige Uleilighed og Udgift, at kaste Aske eller Lignende udenfor Husene, hvilket allerede nu paa enkelte Steder er skeet, og Communen vilde foranstalte det Samme paa de offentlige Pladse, hvilket vistnok er det eneste Middel til at modarbeide den Fare, der ellers ved saadant Føre er uundgaaeligt og her i Byen, ogsaa i tidligere Aar, har foranlediget flere beklagelige Uheld.